ยกล็อตTSTE เปลี่ยนมือ7%ราคาสูงตลาด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — TSTE เปลี่ยนมือบิ๊กล็อต 10 ล้านหุ้น หรือ 7% ให้ราคาสูงกว่าตลาด 
วันที่ 6 พ.ค.ที่ผ่านมา เกิดการซื้อขายหุ้น บริษัท ไทยชูการ์ เทอร์มิเนิ้ล (TSTE) รายการใหญ่หรือบิ๊กล็อต จำนวน 2 รายการ รวม 10,164,000 หุ้น มูลค่าการซื้อขายทั้งสิ้น 74.20 ล้านบาท ราคาเฉลี่ย 7.30 บาทต่อหุ้น นับว่าเป็นการซื้อขายที่สูงกว่าราคาในกระดาน ซึ่งปิดที่ 6.60 บาท เพิ่มขึ้น 0.40 บาท หรือ 6.45% 
ทั้งนี้ การซื้อขายบิ๊กล็อตหุ้น TSTE จำนวน 10.16 ล้านหุ้น คิดเป็นสัดส่วน 7.7% ของทุนชำระแล้ว
นายจำรูญ ชินธรรมมิตร์ ประธานกรรมการบริหาร บริษัท น้ำตาลขอนแก่น (KSL) ในฐานะผู้ถือหุ้นใหญ่ที่สุดของ TSTE เปิดเผยว่า บริษัทไม่ได้ทำรายการซื้อขายบิ๊กล็อตหุ้น TSTE 
ปัจจุบันบริษัท TSTE กำลังดำเนินการนำบริษัทย่อยคือ บริษัท ที เอส ฟลาวมิลล์ เข้าจดทะเบียนในตลาดหลักทรัพย์ เอ็ม เอ ไอ (mai) โดยออกหุ้นเพิ่มทุนเพื่อเสนอขายต่อประชาชนเป็นครั้งแรก (ไอพีโอ) จำนวนไม่เกิน 85 ล้านหุ้น มูลค่าที่ตราไว้ (พาร์) หุ้นละ 1 บาท คิดเป็น 30% ของทุนชำระแล้วทั้งหมดภายหลังการเสนอขายครั้งนี้
สำหรับผลการดำเนินงานปี 2552 มีกำไรสุทธิ 109.34 ล้านบาท เป็น 0.83 บาทต่อหุ้น ลดลงถึง 39.84% เทียบกับปี 2551 กำไรสุทธิ 181.77 ล้านบาท หรือ 1.38 บาทต่อหุ้น
นอกจากนี้ วันที่ 6 พ.ค. ยังมีการซื้อขายบิ๊กล็อตใบสำคัญแสดงสิทธิซื้อหุ้น 
บริษัท ไลฟ์ อินคอร์ปอเรชั่น (LIVEW1) จำนวน 2 ล้านหน่วย ในราคาเฉลี่ย 0.07 บาท รวมเป็นเงิน 1.4 แสนบาท ทั้งนี้ราคาซื้อขายบิ๊กล็อตสูงกว่าราคาในกระดานที่ 0.05 บาท และก่อนหน้านี้ LIVEW1 ก็มีการซื้อขายรายการใหญ่มาแล้ว และให้ราคาสูงกว่าตลาดเช่นกัน